San Paio, Vigo

San Paio de Fóra, eclesiasticamente San Paio de Lavadores, é unha parroquia do concello de Vigo. Limita coas parroquias de Candeán, Lavadores, San Xoán do Monte, Teis e a cidade de Vigo e pertence ó arciprestado de Vigo-Lavadores. Ten 2 entidades de poboación, O Casal e San Paio.

 Historia 
Ata a década de 1970 era un dos barrios máis poboados da parroquia de Lavadores e aínda hoxe se percibe o sentimento de pertenza á devandita parroquia entre a veciñanza. Posteriormente independizouse como parroquia eclesiástica. O Nomenclátor de Galicia recolle esta freguesía. Porén, no Nomenclátor Estatístico de Galicia do IGE, a súa poboación contabilízase xa dentro da cidade de Vigo. 

Sitúase nun prominente outeiro, entre as actuais Avenida do Aeroporto e a Rúa de Cantabria.

A igrexa parroquial actual data da década de 1950. Este haxiónimo deriva de SANCT' PELAGIUM, quizais pola presenza dunha vella ermida no lugar baixo a advocación de San Paio.
miniatura|460x460px|San Paio, no mapa de parroquias eclesiásticas do concello de Vigo.
Conserva un peto de ánimas do século XIX, nun conxunto de casas antigas, e un par de lavadoiros.

 Galería de imaxes 
Tódalas imaxes do artigo están xeolocalizadas. Máis información premendo nelas.

 Lugares e parroquias 
 Lugares de San Paio 

 Parroquias de Vigo 

 Notas 

 Véxase tamén 
 Outros artigos 
 Lugares de Vigo.
 Ligazóns externas 
 San Paio na páxina do Concello de Vigo.

Categoría:Parroquias de Vigo
Categoría:Parroquias de Galicia baixo a advocación de san Paio